Bybanen var torsdag innstilt mellom Nesttun og Mårdalen.

En havarert vogn måtte fjernes fra sporet før driften kom i gang igjen på hele linjen.

– Vi jobber på spreng med å få dette fikset, og håper å kunne kjøre som normalt igjen om ikke så altfor lenge, sa Jan Christian Bredesen, trafikkleder i Keolis.

Det var likevel trafikk på strekningene Byparken – Nesttun terminal og Mårdalen–Bergen lufthavn.

Skyss la ut melding om hendelsen på sine hjemmesider klokken 0927 torsdag morgen.

Klokken 1008 meldte de at problemet var løst.